# חיבור לאוזניות ורמקולים של Bluetooth®

הערה: סעיף זה אינו ישים אם אתה משתמש במערכת ההפעלה Windows 8.

ניתן להשתמש באוזניות מונו וסטריאו של Bluetooth כדי להאזין למוסיקה ולקבל שיחות VoIP מהמחשב. כמו כן, ניתן להפוך את המחשב לרמקול Bluetooth שיכול לשמש התקן Bluetooth.

פרופילי השמע הנתמכים כוללים:

- A2DP - מצבי Sink ו-Source
- AVRCP - בקר ויעד
- שער שמע HFP/HSP
- שילוב עם Windows Media Player/Center
- שילוב עם Skype

## האזנה למוסיקה מהמחשב באמצעות אוזניות או רמקול Bluetooth

ניתן לחבר אוזניות סטריאו של Bluetooth למחשב כדי להאזין למוסיקה ולשלוט בתוכנת נגן השמע שפועלת במחשב. כאשר הוא מחובר, התקן השמע בסטריאו של Bluetooth יכול לעצור/להשהות/לחדש את ההשמעה, לעבור לרצועה הבאה/הקודמת ולשלוט בהגברה/החלשה של עוצמת הקול של נגן השמע שפועל במחשב.

בחלון שירותים של התקן ה-Bluetooth שנוסף (ראה הוספת התקן Bluetooth® חדש והתחברות אליו):

1. לחץ על הקישור האזן למוסיקה בחלון שירותים כדי ליצור חיבור.
2. ההודעה בחלון שירותים מתעדכנת לאחר שהחיבור נוצר, והאוזניות או הרמקול של Bluetooth יהפכו להתקן השמע המוגדר כברירת מחדל של מערכת ההפעלה לצורך האזנה למוסיקה מהמחשב. באותו רגע, הקישור העבר שיחות VoIP לדיבורית יהפוך ללא זמין.
   הערה: רק חיבור שמע אחד אפשרי בכל רגע נתון. כדי להתחבר להתקן שמע אחר של Bluetooth, יש לנתק את חיבור השמע הקיים.
3. אם לא נשמעת מוסיקה מאוזניות ה-Bluetooth כאשר הן מחוברות, ודא שההגדרות התקן שמע המוגדר כברירת מחדל הן כפי שמתואר בסעיף התקן שמע המוגדר כברירת מחדל להלן.
4. כדי להתנתק מחיבור שמע קיים, לחץ על נתק בפריט האזן למוסיקה שבחלון שירותים, והתקן השמע המוגדר כברירת המחדל של מערכת ההפעלה יחזור להגדרות המקוריות שלו.

#### התקן שמע המוגדר כברירת מחדל

כאשר נוצר חיבור שמע, התקן השמע של Bluetooth נקבע באופן אוטומטי כהתקן הפעלת השמע המוגדר כברירת מחדל במערכת ההפעלה של Windows. במקרים נדירים, ייתכן שהתקן השמע של Bluetooth המוגדר כברירת מחדל לא יפעל באופן אוטומטי. לדוגמה, אם תגדיר באופן ידני התקן שמע אחר כהתקן השמע המוגדר כברירת מחדל לפני שנוצר החיבור עם התקן השמע של Bluetooth, יתכן שהתקן השמע של Bluetooth לא יפעל. במקרה כזה, עבור אל מאפייני השמע של Windows מתפריט מגש המערכת, או אל 'נהל התקני שמע' מהמקטע 'חומרה וקול' בלוח הבקרה, והגדר את התקן השמע Bluetooth כהתקן ברירת המחדל.

## שימוש באוזניית Bluetooth עבור שיחות VoIP

ניתן להשתמש באוזניות מונו של Bluetooth כהתקן תקשורת שמע עבור תוכניות טלפוניה מבוססות VoIP.

בחלון שירותים של התקן ה-Bluetooth שנוסף (ראה הוספת התקן Bluetooth® חדש והתחברות אליו):

1. לחץ על הקישור העבר שיחת VoIP לדיבורית בחלון שירותים.
2. ההודעה בחלון שירותים מתעדכנת לאחר שהחיבור נוצר, והאוזניות מוגדרות כהתקן תקשורת השמע המוגדר כברירת מחדל בתוכניות VoIP כגון Skype. באותו הרגע, הקישור האזן למוסיקה הופך ללא זמין.
   הערה: רק חיבור שמע אחד אפשרי בכל רגע נתון. כדי להתחבר להתקן שמע אחר של Bluetooth, יש לנתק תחילה את חיבור השמע הקיים.
3. כדי להתנתק מחיבור שמע קיים, לחץ על נתק בפריט העבר שיחות VoIP לדיבורית בחלון שירותים.

## קבלת שיחות (Voice over IP (VoIP בזמן האזנה למוסיקה

ניתן להפעיל ולכבות אוזניות סטריאו ומונו של Bluetooth בצורה חלקה כדי לקבל או לנתק שיחות Skype נכנסות באמצעות הלחצנים של התקן השמע של Bluetooth בעת האזנה למוסיקה. המוסיקה תושהה באופן אוטומטי במהלך שיחת Skype ותתחדש בתום השיחה.

הערה: תוכל לאפשר לתכונות אלה לעבוד בצורה חלקה אם תפעיל את יישום ה-Plugin של Bluetooth ב-Windows Media Player ותוודא של-Skype יש גישה ליישום ה-Plugin ‏"btplayerctrl.exe".

## השמעת מוסיקה מהתקן Bluetooth ברמקולים של המחשב

הפעל שמע מהתקן Bluetooth בעזרת הרמקולים של המחשב.

בחלון שירותים של התקן ה-Bluetooth שנוסף (ראה הוספת התקן Bluetooth® חדש והתחברות אליו):

1. לחץ על הקישור השמע מוסיקה בחלון שירותים.
2. לאחר שפעולה זו תושלם, הזרמת השמע מהתקן Bluetooth המרוחק תועבר לרמקולים של המחשב (או להתקן שמע אחר שתצורתו מוגדרת כברירת מחדל במחשב).
3. כאשר קיים חיבור השמע מוסיקה פעיל, ניתן להשתמש בחלון שלט רחוק של Bluetooth כדי לשלוט בנגן המדיה המרוחק באמצעות Bluetooth. הסמל שלט רחוק של Bluetooth יופיע במגש המערכת. החלון שלט רחוק של Bluetooth יוצג בעת לחיצה על סמל זה. החלון תומך בפעולות סטנדרטיות כמו הפעל/עצור, הרצועה הבאה/הקודמת ובקרת הגברה/החלשה של עוצמת הקול.
4. כדי להפסיק להשתמש במחשב כרמקול Bluetooth, לחץ על הקישור נתק בחלון שירותים.