# Διαχείριση και ρύθμιση παραμέτρων Bluetooth®

## Ενεργοποίηση και απενεργοποίηση της συσκευής ασύρματης επικοινωνίας Bluetooth

Σημείωση: Η δυνατότητα απενεργοποίησης της συσκευής ασύρματης επικοινωνίας Bluetooth από το μενού της περιοχής ειδοποιήσεων δεν προσφέρεται σε όλα τα συστήματα.

Για να ενεργοποιήσετε και να απενεργοποιήσετε τη μονάδα ασύρματης επικοινωνίας Bluetooth από το μενού της περιοχής ειδοποιήσεων στα Windows 7, ακολουθήστε τα παρακάτω βήματα:

1. Για να ενεργοποιήσετε τη συσκευή ασύρματης επικοινωνίας Bluetooth, κάντε δεξί κλικ στο εικονίδιο Bluetooth της περιοχής ειδοποιήσεων και επιλέξτε Ενεργοποίηση προσαρμογέα.
2. Για να απενεργοποιήσετε τη συσκευή ασύρματης επικοινωνίας Bluetooth, κάντε δεξί κλικ στο εικονίδιο Bluetooth της περιοχής ειδοποιήσεων και επιλέξτε Απενεργοποίηση προσαρμογέα. Εναλλακτικά, ανοίξτε το παράθυρο "Ρυθμίσεις Bluetooth" και επιλέξτε το πλαίσιο ελέγχου Απενεργοποίηση του προσαρμογέα Bluetooth στην καρτέλα Επιλογές.

Για να ενεργοποιήσετε και να απενεργοποιήσετε τη μονάδα ασύρματης επικοινωνίας Bluetooth από τις Ρυθμίσεις ασύρματης σύνδεσης στα Windows 8, ακολουθήστε τα παρακάτω βήματα:

1. Μεταβείτε στις "Ρυθμίσεις υπολογιστή" μετακινώντας το δείκτη του ποντικιού στην κάτω δεξιά γωνία της οθόνης για να εμφανιστεί το μενού, κάντε κλικ στις "Ρυθμίσεις" και, στη συνέχεια, κάντε κλικ στην επιλογή "Αλλαγή ρυθμίσεων υπολογιστή".
2. Κάντε κλικ στον κόμβο "Ασύρματο".
3. Κάντε κλικ στο ρυθμιστικό Bluetooth για ενεργοποίηση/απενεργοποίηση του Bluetooth.

Με τα παραπάνω βήματα μπορείτε να ενεργοποιήσετε και να απενεργοποιήσετε τη συσκευή ασύρματης επικοινωνίας Bluetooth. Σας συνιστούμε ιδιαίτερα να μην απενεργοποιείτε/ενεργοποιείτε τα προγράμματα οδήγησης συσκευών Bluetooth από τη Διαχείριση Συσκευών.

Αν ο υπολογιστής έχει διακόπτη ασύρματης επικοινωνίας και η ασύρματη συσκευή απενεργοποιηθεί πρώτα μέσω του λογισμικού, αλλά στη συνέχεια χρησιμοποιείται ο διακόπτης ασύρματης επικοινωνίας του υπολογιστή για την απενεργοποίηση και την ενεργοποίηση των ασύρματων συσκευών, τότε ο προσαρμογέας θα ενεργοποιηθεί ξανά μόνο μέσω του λογισμικού. Μην χρησιμοποιείτε ταυτόχρονα το μεταγωγέα λογισμικού και το διακόπτη. Για περισσότερες λεπτομέρειες σχετικά με τη χρήση του διακόπτη, ανατρέξτε στο εγχειρίδιο χρήσης του υπολογιστή.

## Ρυθμίσεις κοινής χρήσης φακέλων

Για να ενεργοποιήσετε ή να απενεργοποιήσετε την κοινή χρήση αρχείων:

1. Κάντε δεξί κλικ στο εικονίδιο Bluetooth της περιοχής ειδοποιήσεων και επιλέξτε Άνοιγμα ρυθμίσεων.
2. Στο παράθυρο Ρυθμίσεις Bluetooth επιλέξτε την καρτέλα Ήχος και κάντε ένα από τα εξής:

- Για να ενεργοποιήσετε την κοινή χρήση αρχείων, επιλέξτε το πλαίσιο ελέγχου Να επιτρέπεται σε απομακρυσμένες συσκευές η εξερεύνηση του φακέλου κοινής χρήσης, κάντε κλικ στο στοιχείο Αναζήτηση για να επιλέξετε τον τοπικό φάκελο που θέλετε να μοιραστείτε με τις συσκευές Bluetooth και, στη συνέχεια, κάντε κλικ στο OK. Για να περιορίσετε την πρόσβαση των απομακρυσμένων συσκευών "μόνο για ανάγνωση", καταργήστε την επιλογή από το πλαίσιο ελέγχου Να επιτρέπεται σε απομακρυσμένες συσκευές η αλλαγή περιεχομένου του φακέλου κοινής χρήσης.
- Για να απενεργοποιήσετε την κοινή χρήση αρχείων, καταργήστε την επιλογή από το πλαίσιο ελέγχου Να επιτρέπεται σε απομακρυσμένες συσκευές η εξερεύνηση του φακέλου κοινής χρήσης.

## Ρυθμίσεις ήχου

Σημείωση: Αυτή η ενότητα δεν ισχύει αν το λειτουργικό σας σύστημα είναι τα Windows 8.

Για να διαχειριστείτε τις ρυθμίσεις ήχου Bluetooth:

1. Κάντε δεξί κλικ στο εικονίδιο Bluetooth της περιοχής ειδοποιήσεων και επιλέξτε Άνοιγμα ρυθμίσεων.
2. Στο παράθυρο Ρυθμίσεις Bluetooth επιλέξτε την καρτέλα Ήχος και κάντε ένα ή περισσότερα από τα εξής:

- Για να επιτρέπεται η σύνδεση ήχου Bluetooth μόνο με συσκευές που υποστηρίζουν την προστασία περιεχομένου Διαχείρισης ψηφιακών δικαιωμάτων (DRM) SCMS-T, επιλέξτε το πλαίσιο ελέγχου Σύνδεση με συσκευή ήχου μόνο εφόσον υποστηρίζει προστασία περιεχομένου SCMS-T.
- Για να ενεργοποιήσετε την αυτόματη μεταγωγή των κλήσεων στο Skype όταν ακούτε μουσική, επιλέξτε Ενεργοποίηση μεταγωγής Skype. Από το αναπτυσσόμενο μενού επιλέξτε το όνομα των ακουστικών Bluetooth που ήταν συνδεδεμένα προηγουμένως. Για περισσότερες λεπτομέρειες, ανατρέξτε στην ενότητα Λήψη κλήσεων Voice over IP (VoIP) κατά τη διάρκεια ακρόασης μουσικής. Αυτή η επιλογή είναι διαθέσιμη μόνο αν το λογισμικό Skype είναι εγκαταστημένο στον υπολογιστή.

## Ρυθμίσεις μετάδοσης δεδομένων υψηλής ταχύτητας

Για να διαχειριστείτε τις ρυθμίσεις υψηλής ταχύτητας:

1. Κάντε δεξί κλικ στο εικονίδιο Bluetooth της περιοχής ειδοποιήσεων και επιλέξτε Άνοιγμα ρυθμίσεων.
2. Στο παράθυρο Ρυθμίσεις Bluetooth επιλέξτε την καρτέλα Υψηλή ταχύτητα και κάντε ένα από τα εξής:

- Για να εμφανίζονται οι ειδοποιήσεις κατά τη μεταγωγή της σύνδεσης Bluetooth σε ή από κατάσταση υψηλής ταχύτητας Bluetooth, επιλέξτε Να ειδοποιούμαι όταν γίνεται μεταγωγή σε σύνδεση υψηλής ταχύτητας.
- Για να αποκρύπτονται οι ειδοποιήσεις κατά τη μεταγωγή της σύνδεσης Bluetooth σε ή από κατάσταση υψηλής ταχύτητας Bluetooth, επιλέξτε Να ειδοποιούμαι όταν γίνεται μεταγωγή σε σύνδεση υψηλής ταχύτητας.