# การจัดการและการกำหนดค่า Bluetooth®

## เปิดและปิดสัญญาณวิทยุ Bluetooth

หมายเหตุ: ความสามารถในการปิดสัญญาณวิทยุ Bluetooth จากเมนูถาดระบบจะไม่มีในบางระบบ

ในการเปิดและปิดโมดูลสัญญาณวิทยุ Bluetooth จากเมนูถาดระบบใน Windows 7 ให้ทำตามขั้นตอนต่อไปนี้:

1. ในการเปิดสัญญาณวิทยุ Bluetooth ให้คลิกขวาที่ไอคอนถาด Bluetooth และเลือก เปิดอะแดปเตอร์
2. ในการปิดสัญญาณวิทยุ Bluetooth ให้คลิกขวาที่ไอคอนถาด Bluetooth และเลือก ปิดอะแดปเตอร์ หรือเปิดหน้าต่างการตั้งค่า Bluetooth และเลือกกล่องกาเครื่องหมาย ปิดอะแดปเตอร์ Bluetooth ในแท็บ ตัวเลือก

ในการเปิดและปิดโมดูลสัญญาณวิทยุ Bluetooth จากการตั้งค่าไร้สายใน Windows 8 ให้ทำตามขั้นตอนต่อไปนี้:

1. เข้าถึงการตั้งค่าพีซีโดยการเลื่อนเคอร์เซอร์เมาส์ไปที่มุมล่างขวาเพื่อเลื่อนชุดเมนูออกมา คลิก การตั้งค่า และคลิก เปลี่ยนการตั้งค่าพีซี
2. คลิกโหนด ไร้สาย
3. คลิกแถบเลื่อน Bluetooth เพื่อเปิดและปิด Bluetooth

ใช้ขั้นตอนทางด้านบนเพื่อเปิดและปิดสัญญาณวิทยุ Bluetooth ไม่แนะนำให้ใช้การปิดและเปิดไดรเวอร์อุปกรณ์ Bluetooth ใน ตัวจัดการอุปกรณ์

หากคอมพิวเตอร์มีสวิตช์สัญญาณวิทยุแบบฮาร์ดแวร์ และสัญญาณวิทยุถูกปิดอยู่แล้วโดยใช้ซอฟต์แวร์ จากนั้นใช้สวิตช์สัญญาณวิทยุแบบฮาร์ดแวร์ของคอมพิวเตอร์เพื่อปิดและเปิดสัญญาณวิทยุ อะแดปเตอร์จะไม่เปิดจนกว่าจะเปิดอีกครั้งโดยใช้ซอฟต์แวร์ โปรดหลีกเลี่ยงการใช้สวิตช์แบบซอฟต์แวร์และสวิตช์แบบฮาร์ดแวร์ในเวลาเดียวกัน สำหรับรายละเอียดเพิ่มเติมเกี่ยวกับวิธีการใช้สวิตช์แบบฮาร์ดแวร์ โปรดดูคู่มือผู้ใช้ของคอมพิวเตอร์

## การตั้งค่าการใช้แฟ้มข้อมูลร่วมกัน

การเปิดหรือปิดการใช้แฟ้มข้อมูลร่วมกัน:

1. คลิกขวาที่ไอคอนถาด Bluetooth และเลือก เปิดการตั้งค่า
2. ในหน้าต่าง การตั้งค่า Bluetooth ให้เลือกแท็บ แฟ้มข้อมูลที่ใช้ร่วมกัน แล้วทำอย่างใดอย่างหนึ่งต่อไปนี้:

- ในการเปิดการใช้แฟ้มข้อมูลร่วมกัน ให้เลือกกล่องกาเครื่องหมาย อนุญาตให้อุปกรณ์ระยะไกลเรียกดูแฟ้มข้อมูลที่ใช้งานร่วมกัน คลิก เปิดดู เพื่อเลือกแฟ้มข้อมูลในเครื่องที่จะใช้ร่วมกับอุปกรณ์ Bluetooth แล้วคลิก ตกลง ในการจำกัดการเข้าถึงของอุปกรณ์ระยะไกลเป็นแบบอ่านอย่างเดียว ให้ยกเลิกการเลือกกล่องกาเครื่องหมาย อนุญาตให้อุปกรณ์ระยะไกลเปลี่ยนแปลงเนื้อหาของแฟ้มข้อมูลที่ใช้งานร่วมกัน
- ในการปิดการใช้แฟ้มข้อมูลร่วมกัน ให้ยกเลิกการเลือกกล่องกาเครื่องหมาย อนุญาตให้อุปกรณ์ระยะไกลเรียกดูแฟ้มข้อมูลที่ใช้งานร่วมกัน

## การตั้งค่าเสียง

หมายเหตุ: ส่วนนี้จะไม่เกี่ยวข้องหากคุณใช้ระบบปฏิบัติการ Windows 8

การจัดการการตั้งค่าเสียง Bluetooth:

1. คลิกขวาที่ไอคอนถาด Bluetooth และเลือก เปิดการตั้งค่า
2. ในหน้าต่าง การตั้งค่า Bluetooth ให้เลือกแท็บ เสียง แล้วทำอย่างน้อยหนึ่งอย่างต่อไปนี้:

- ในการอนุญาตการเชื่อมต่อเสียง Bluetooth กับอุปกรณ์ที่รองรับการป้องกันข้อมูล SCMS-T Digital Rights Management (DRM) เท่านั้น ให้เลือกกล่องกาเครื่องหมาย เชื่อมต่อกับอุปกรณ์เสียงหากสามารถรองรับการป้องกันข้อมูล SCMS-T เท่านั้น
- ในการเปิดการเปลี่ยนสาย Skype อัตโนมัติขณะฟังเพลง ให้เลือกตัวเลือก เปิดการใช้งานการเปลี่ยน Skype และเลือกชื่อของชุดหูฟังเสียง Bluetooth ที่เชื่อมต่อก่อนหน้านี้จากเมนดูดรอปดาวน์ สำหรับรายละเอียดเพิ่มเติม ให้ดู การรับเสียงจากการโทร IP (VoIP) ขณะฟังเพลง ตัวเลือกจะใช้ไม่ได้หากไม่ได้ติดตั้งซอฟต์แวร์ Skype ในคอมพิวเตอร์

## การตั้งค่าความเร็วสูง

การจัดการการตั้งค่าความเร็วสูง:

1. คลิกขวาที่ไอคอนถาด Bluetooth และเลือก เปิดการตั้งค่า
2. ในหน้าต่าง การตั้งค่า Bluetooth ให้เลือกแท็บ ความเร็วสูง แล้วทำอย่างใดอย่างหนึ่งต่อไปนี้:

- ในการแสดงการแจ้งเมื่อการเชื่อมต่อ Bluetooth เปลี่ยนโหมด Bluetooth High Speed ให้เลือก แจ้งให้ฉันทราบเกี่ยวกับการสลับเป็นโหมดความเร็วสูง
- ในการซ่อนการแจ้งเมื่อการเชื่อมต่อ Bluetooth เปลี่ยนโหมด Bluetooth High Speed ให้ยกเลิกการเลือก แจ้งให้ฉันทราบเกี่ยวกับการสลับเป็นโหมดความเร็วสูง