# העברת קבצים דרך Bluetooth®

שתף תיקיות מקומיות במחשב עם התקני Bluetooth אחרים, העבר כל סוג של קובץ בין המחשב לבין התקני Bluetooth, צור או מחק קבצים ותיקיות בהתקן Bluetooth והשתמש באשף 'שלח אל' מתפריט Microsoft Office כדי לשלוח קבצים להתקן Bluetooth.

פרופילים ותפקידים נתמכים:

- פרוטוקול העברת קבצים (FTP) - לקוח ושרת
- שרת (Basic Imaging Profile (BIP
- (Object Exchange (OBEX) 1.5 Single Response Mode (SRM
- כל פרופילי OBEX תומכים ב-Bluetooth High Speed
- שילוב של Microsoft Officeעבור לקוח (Object Push Profile (OPP

אם התקן Bluetooth מרוחק תומך ב-Bluetooth High Speed, רוב פעולות העברת הקבצים מתבצעות באופן אוטומטי במצב מהירות גבוהה באמצעות רדיו ה-Wi-Fi.

## עיון בקבצים דרך קישור Bluetooth

ניתן לעיין בקבצים ובתיקיות בהתקן Bluetooth מחובר, להעביר קבצים בין המחשב והתקן Bluetooth וליצור או למחוק תיקיות בהתקן Bluetooth באמצעות ממשק דמוי סייר רגיל.

בחלון שירותים של התקן ה-Bluetooth שנוסף (ראה הוספת התקן Bluetooth® חדש והתחברות אליו):

1. לחץ על הקישור עיון בתיקייה מרוחקת בחלון שירותים.
2. לחץ על התיקייה הווירטואלית עם השם של התקן ה-Bluetooth ב-Windows Explorer.
3. תיקייה וירטואלית זו נוצרת באופן אוטומטי עבור כל התקן Bluetooth שנוסף, שיש לו יכולת של שרת FTP עבור Bluetooth.
4. בחלון זה תוכל לבצע את כל פעולות הקבצים הרגילות, בדיוק כמו על קבצים מקומיים במחשב.

הערה: במהלך חילופי הנתונים, ההתקן המרוחק עשוי לדרוש סיסמה, ובמקרה כזה יש להזין סיסמה זהה בשני ההתקנים כדי לאפשר את החיבור. אם הסיסמאות לא יהיו זהות, החיבור יבוטל.

## שיתוף תיקייה מקומית עם התקני Bluetooth אחרים

ניתן לשתף תיקיות במחשב עם התקני Bluetooth אחרים על-ידי ביצוע הפעולות המתוארות בסעיף הגדרות לשיתוף תיקיות של מדריך זה למשתמש.

## שליחת קבצים מ-Microsoft Office להתקן Bluetooth

ניתן לשלוח קבצים של תוכניות Microsoft Office Word‏, Excel‏, Access ו-Power Point להתקני Bluetooth אחרים בגרסאות הבאות של Microsoft Office:

- Microsoft Office 2003
- Microsoft Office 2007
- Microsoft Office 2010

כדי לשלוח מסמך Microsoft Office פתוח להתקן Bluetooth מרוחק:

1. בהתאם לגרסת Microsoft Office שבה אתה משתמש, בחר בפעולה שלח אל Bluetooth בתפריט או בסרגל הכלים. עיין בעזרה של Microsoft Office לקבלת הוראות לביצוע פעולה זו. החלון העברת קבצים ב-Bluetooth יופיע.
2. לאחר שהחלון העברת קבצים ב-Bluetooth ייפתח, בחר את התקן ה- Bluetooth שאליו ברצונך לשלוח את הקובץ ולחץ על הלחצן הבא.
3. חלון התקדמות העברת הקבצים יופיע, והמסמך יישלח להתקן Bluetooth שנבחר. תקבל הודעה ברגע שההעברה תושלם.

## שליחת קבצים מ-Windows Explorer להתקן Bluetooth

כדי לשלוח קבצים מ-Windows Explorer להתקן Bluetooth:

1. ב-Windows Explorer, לחץ לחיצה ימנית על סמל הקובץ ובחר בפעולה שלח אל Bluetooth בתפריט ההקשר. החלון העברת קבצים ב-Bluetooth יופיע.
2. לאחר שהחלון העברת קבצים ב-Bluetooth ייפתח, בחר את התקן ה- Bluetooth שאליו ברצונך לשלוח את הקובץ ולחץ על הלחצן הבא.
3. חלון התקדמות העברת הקבצים יופיע, והקובץ שנבחר יישלח להתקן Bluetooth שנבחר. תקבל הודעה ברגע שההעברה תושלם.

## שליחת קבצים מחלון שירותים להתקן Bluetooth

כדי לשלוח קבצים מחלון שירותים להתקן Bluetooth:

1. לחץ על הקישור שלח קובץ בחלון שירותים. תיבת הדו-שיח 'פתיחה' תופיע.
2. בחר קובץ מהרשימה ולחץ על הלחצן פתח. החלון העברת קבצים ב-Bluetooth יופיע.
3. לאחר שהחלון העברת קבצים ב-Bluetooth ייפתח, לחץ על הלחצן הבא.
4. חלון התקדמות העברת הקבצים יופיע, והקובץ שנבחר יישלח להתקן Bluetooth שנבחר. תקבל הודעה ברגע שההעברה תושלם.

## קבלת קבצים מהתקן Bluetooth

כאשר התקן Bluetooth אחר מתחיל בהעברת קבצים למחשב (לדוגמה, באמצעות הפקודה שלח באמצעות Bluetooth), חלון ההודעה העברת קבצים מופיע ומספק נתיב יעד שהוגדר כברירת מחדל עבור הקבצים הנכנסים.

הערה: חלון זה יופיע באופן אוטומטי רק אם התקן ה-Bluetooth משתמש בפרופיל BIP להעברת הקבצים. בדרך כלל, פרופיל זה משמש לשליחת תמונות מהתקן נייד למחשב. כדי לקבל קבצים אחרים באמצעות פרופילים אחרים (כגון OPP), התחל את הפעולה קבל קובץ מתפריט המגש של Bluetooth.

בחלון 'קבלת קבצים' תוכל לשנות את תיקיית היעד המוגדרת כברירת מחדל שבה נשמרים קבצים נכנסים/תמונות. לשם כך, בצע את הפעולות הבאות:

1. לחץ על עיון ובחר בחלון התיקייה הרצוי.
2. לאחר שנבחר נתיב, לחץ על קבל כדי להתחיל בהעברת הקבצים.
3. כדי לדחות קובץ נכנס, לחץ על דחה.