# Bluetooth®-fájlátvitel

A számítógépen található helyi mappákat más Bluetooth-eszközökkel is megoszthatja, és tetszőleges típusú fájlokat továbbíthat a számítógép és a hozzá csatlakozó Bluetooth-eszköz között. Emellett fájlokat és mappákat hozhat létre vagy törölhet a Bluetooth-eszközön, a Microsoft Office menü Küldés varázslójával pedig fájlokat küldhet a Bluetooth-eszközökre.

Támogatott profilok és szerepkörök:

- Fájlátviteli protokoll (FTP) ügyfél és kiszolgáló
- Egyszerű képkezelési profil (BIP) kiszolgáló
- Objektumátvitel (OBEX) 1.5 egyszeres válasz mód (SRM)
- Az összes OBEX profil kompatibilis a Bluetooth High Speed technológiával
- Microsoft Office integráció objektumküldéshez profil (OPP) kliens

Ha egy távoli Bluetooth eszköz támogatja a Bluetooth High Speed szabványt, a legtöbb fájlátviteli művelet automatikusan nagy sebességű üzemmódban történik a Wi-Fi rádió használatával.

## Fájlok tallózása Bluetooth-kapcsolaton keresztül

A szoftver segítségével tallózhatja a csatlakoztatott Bluetooth-eszközön található fájlokat és mappákat, fájlokat továbbíthat a számítógép és a Bluetooth-eszköz között, valamint mappákat is létrehozhat, és törölhet – mindezt a jól ismert Windows Intézőt idéző felületen.

Hajtsa végre az alábbi műveletet a hozzáadott Bluetooth-eszközhöz tartozó Szolgáltatások ablakban (lásd: Új Bluetooth® eszköz hozzáadása és csatlakoztatása):

1. Kattintson a Távoli mappa tallózása hivatkozásra a Szolgáltatások ablakban.
2. Nyissa meg a Windows Intézőben a Bluetooth-eszköz nevét viselő virtuális mappát.
3. Ez a virtuális mappa automatikusan létrejön a Bluetooth FTP-kiszolgálói szolgáltatást nyújtó Bluetooth eszközök hozzáadásánál.
4. Ebben az ablakban valamennyi általánosan használt fájlműveletet a megszokott módon végezheti el.

Megjegyzés: Előfordulhat, hogy az adatcsere során a távoli készülék jelszó megadását kéri. Ebben az esetben a kapcsolat létrehozásához mindkét eszközön ugyanazt a jelszót kell beírni. Ha a jelszók nem egyeznek meg, a kapcsolat megszakad.

## Helyi mappa megosztása más Bluetooth-eszközökkel

A jelen felhasználói útmutató Mappamegosztási beállítások fejezetében szereplő lépéseket követve a számítógépen lévő mappákat más Bluetooth-eszközökkel is megoszthatja.

## Fájlok Bluetooth-eszközre küldése a Microsoft Office csomagból

A Microsoft Office Word, Excel, Access és PowerPoint alkalmazásokban létrehozott fájlok a Microsoft Office alábbi verzióiban Bluetooth-eszközökre is továbbküldhetők:

- Microsoft Office 2003
- Microsoft Office 2007
- Microsoft Office 2010

Megnyitott Microsoft Office dokumentum küldése távoli Bluetooth eszközre:

1. Kattintson a Küldés Bluetooth-eszközre műveletre – a Microsoft Office verziójától függően – a menüben vagy az eszköztárban. További tájékoztatásért lásd a Microsoft Office súgóját. Megjelenik a Bluetooth-fájlátvitel ablak.
2. A Bluetooth-fájlátvitel ablakban válassza ki a kívánt Bluetooth-eszközt, majd kattintson a Tovább gombra.
3. Megjelenik a folyamatjelző ablak, és a számítógép elküldi a dokumentumot a kiválasztott Bluetooth-eszközre. Az alkalmazás értesíti, ha a fájlátvitel befejeződött.

## Fájlok Bluetooth-eszközre küldése a Windows Intéző alkalmazásból

Fájlok Bluetooth-eszközre küldése a Windows Intéző alkalmazásból:

1. A Windows Intéző alkalmazásban kattintson a jobb egérgombbal a fájl ikonjára, majd válassza a Küldés Bluetooth-eszközre műveletet a helyi menüben. Megjelenik a Bluetooth-fájlátvitel ablak.
2. A Bluetooth-fájlátvitel ablakban válassza ki a kívánt Bluetooth-eszközt, majd kattintson a Tovább gombra.
3. Megjelenik a folyamatjelző ablak, és a számítógép elküldi a fájlt a kiválasztott Bluetooth-eszközre. Az alkalmazás értesíti, ha a fájlátvitel befejeződött.

## Fájlok küldése Bluetooth-eszközre a Szolgáltatások ablakból

Fájlok küldése Bluetooth-eszközre a Szolgáltatások ablakból:

1. Kattintson a Fájlküldés hivatkozásra a Szolgáltatások ablakban. Ekkor megjelenik a Megnyitás párbeszédpanel.
2. Válasszon egy fájlt a listából, majd kattintson a Megnyitás gombra. Megjelenik a Bluetooth-fájlátvitel ablak.
3. Ha megnyílik a Bluetooth-fájlátvitel ablak, kattintson a Tovább gombra.
4. Megjelenik a folyamatjelző ablak, és a számítógép elküldi a fájlt a kiválasztott Bluetooth-eszközre. Az alkalmazás értesíti, ha a fájlátvitel befejeződött.

## Fájlok fogadása Bluetooth-készülékről

Ha egy másik Bluetooth-készülék fájlátvitelt kezdeményez a számítógépre (például a Küldés Bluetooth-kapcsolaton paranccsal), megjelenik a Fájlok fogadása ablak, benne a bejövő fájl(ok) alapértelmezett elérési útjával.

Megjegyzés: Ez az ablak csak abban az esetben jelenik meg automatikusan, ha a Bluetooth készülék BIP-profilt használ a fájlátvitelhez. Ezt a profilt jellemzően a képek mobileszközről számítógépre történő küldése során használják. Ha más típusú fájlokat szeretne fogadni más típusú profilok (pl. OPP) segítségével, indítsa el a Fájl fogadása műveletet a Bluetooth tálcamenüről.

A Fájlok fogadása ablakon belül módosíthatja az alapértelmezett célmappát, amely a bejövő fájlok/képek mentési helyéül szolgál. Ehhez tegye a következőket:

1. Kattintson a Böngészés elemre, majd válassza ki a kívánt mappaablakot.
2. Miután kiválasztotta az elérési utat, kattintson a Fogadás parancsra a fájlátvitel megkezdéséhez.
3. A bejövő fájl elutasításához kattintson a Visszautasítás elemre.