# Προσθήκη και σύνδεση νέας συσκευής Bluetooth®

Για να προσθέσετε και να συνδέσετε μια νέα συσκευή Bluetooth, πρέπει να ακολουθήσετε τρία βασικά βήματα:

1. Βρείτε τη συσκευή Bluetooth που βρίσκεται στην εμβέλεια του υπολογιστή:
   - Θέστε σε λειτουργία τη συσκευή Bluetooth και ενεργοποιήστε τη δυνατότητα εντοπισμού. Συμβουλευτείτε σχετικά το εγχειρίδιο χρήσης της συσκευής.
   - Στον υπολογιστή, κάντε κλικ στο εικονίδιο Bluetooth της περιοχής ειδοποιήσεων και επιλέξτε το στοιχείο μενού Προσθήκη συσκευής, για να γίνει μια αναζήτηση η οποία θα εμφανίσει όλες τις συσκευές Bluetooth που βρίσκονται στην εμβέλεια του υπολογιστή.
2. Δημιουργήστε ασφαλή σύνδεση με τη συσκευή:
   - Αφού εμφανιστεί η συσκευή Bluetooth που θέλετε στο παράθυρο Προσθήκη συσκευής, κάντε διπλό κλικ στο εικονίδιό της ή επιλέξτε το εικονίδιο της συσκευής και κάντε κλικ στο κουμπί Επόμενο. Ίσως σας ζητηθεί να κάνετε σύζευξη με τη συσκευή. Εξαρτάται από τον τύπο της συσκευής και από τις ρυθμίσεις ασφαλείας.
     Σημείωση: Οι περισσότερες συσκευές Bluetooth απαιτούν έλεγχο ταυτότητας (ή σύζευξη) προκειμένου να επιτρέψουν τη σύνδεση ή ακόμη και την αναζήτηση υπηρεσιών.
   - Αν στον υπολογιστή και στη συσκευή Bluetooth δώσατε ή δημιουργήσατε τους ίδιους μυστικούς κωδικούς PIN, γίνεται σύζευξη ανάμεσα στον υπολογιστή και στη συσκευή Bluetooth.
   - Επιβεβαιώστε και κάντε κλικ στο "Ναι" όταν εμφανιστεί η ερώτηση "Ταιριάζει με τον κωδικό της συσκευής ο παραπάνω κωδικός;". Στη συνέχεια, κάντε κλικ στο Επόμενο.
   - Ένα μήνυμα στο παράθυρο Προσθήκη συσκευής επιβεβαιώνει ότι η σύζευξη πέτυχε. Κάντε κλικ στη σύνδεση Συσκευές και εκτυπωτές για να δείτε τη συσκευή που προσθέσατε. Τέλος, κάντε κλικ στο κουμπί Κλείσιμο.
3. Συνδέστε τον υπολογιστή σας με την υπηρεσία της συσκευής Bluetooth:
   - Κάντε διπλό κλικ στη συσκευή που προσθέσατε, για να ανοίξει το παράθυρο Υπηρεσίες της συσκευής.
   - Το παράθυρο Υπηρεσίες δείχνει τι μπορείτε να κάνετε με τη συσκευή Bluetooth (π.χ. Εξερεύνηση απομακρυσμένου φακέλου, Ακρόαση μουσικής).
     Σημείωση: Οι υπηρεσίες μπορεί να διαφέρουν ανάλογα με τη συσκευή Bluetooth.
   - Ο υπολογιστής συνδέεται στη συσκευή Bluetooth με επιλεγμένη την υπηρεσία. Έχετε ανά πάσα στιγμή πρόσβαση στις συσκευές που έχετε προσθέσει. Αρκεί να επιλέξετε Εμφάνιση συσκευών Bluetooth στο μενού Bluetooth της περιοχής ειδοποιήσεων και να κάνετε διπλό κλικ στο εικονίδιο της συσκευής.

Περισσότερες λεπτομέρειες για τις υποστηριζόμενες υπηρεσίες Bluetooth μπορείτε να βρείτε σε:

- Μεταφορά αρχείων μέσω Bluetooth®
- Σύνδεση σε ακουστικά και ηχεία Bluetooth®
- Σύνδεση σε εκτυπωτές Bluetooth®
- Σύνδεση σε συσκευές HID χαμηλής ενέργειας Bluetooth®
- Συγχρονισμός προσωπικών πληροφοριών με χρήση Bluetooth
- Διαχείριση και ρύθμιση παραμέτρων Bluetooth®