# A Bluetooth® funkció felügyelete és konfigurálása

## A Bluetooth-rádió be- és kikapcsolása

Figyelem: A Bluetooth-rádió tálcamenün keresztül történő kikapcsolása nem minden rendszer esetében érhető el.

Ha a Windows 7 tálcamenüjéről szeretné be- vagy kikapcsolni a Bluetooth rádiómodult, kövesse az alábbi lépéseket:

1. A Bluetooth rádió bekapcsolásához kattintson a jobb egérgombbal a Bluetooth tálcaikonra, majd válassza az Adapter bekapcsolása lehetőséget.
2. A Bluetooth rádió kikapcsolásához kattintson a jobb egérgombbal a Bluetooth tálcaikonra, majd válassza az Adapter kikapcsolása lehetőséget, vagy nyissa meg a Bluetooth-beállítások ablakot, és jelölje be A Bluetooth-adapter kikapcsolása jelölőnégyzetet a Beállítások lapon.

Ha a Windows 8 Vezeték nélküli beállítások részében szeretné be- vagy kikapcsolni a Bluetooth rádiómodult, kövesse az alábbi lépéseket:

1. A Számítógép beállításai elem megnyitásához vigye az egeret a jobb alsó sarokba, várja meg, míg a legördülő menü megjelenik, majd kattintson a Beállítások, azután pedig a Számítógép beállításainak módosítása elemre.
2. Kattintson a Vezeték nélküli csomópontra.
3. A Bluetooth be- és kikapcsolásához kattintson a Bluetooth csúszkára.

A Bluetooth rádiót a fenti lépésekkel kapcsolhatja ki és be. A rádiónak az Eszközkezelőben található Bluetooth eszközillesztő engedélyezésével/letiltásával való ki- és bekapcsolása nem ajánlott.

Ha a számítógépen hardveres rádiókapcsoló található, és a rádiót először szoftveresen kikapcsolja, ezután pedig ki- és bekapcsolja a hardveres rádiókapcsolót, az adapter egészen addig nem kapcsol be, amíg szoftveresen be nem kapcsolják. A szoftveres és a hardveres kapcsolót ne használja egyidejűleg. A hardverkapcsoló használatával kapcsolatos további információkért lásd a számítógép felhasználói útmutatóját.

## Mappamegosztási beállítások

A fájlmegosztás engedélyezése és letiltása:

1. Kattintson a jobb egérgombbal a Bluetooth tálcaikonra, majd válassza a Beállítások megnyitása lehetőséget.
2. A Bluetooth-beállítások ablakban kattintson a Megosztott mappa fülre, majd válassza az alábbi lehetőségek egyikét:

- A fájlmegosztás engedélyezéséhez jelölje be A megosztott mappa tallózásának engedélyezése a távoli eszközök számára jelölőnégyzetet, kattintson a Tallózás elemre, és válassza ki a Bluetooth-eszközökkel megosztani kívánt helyi mappát, majd kattintson az OK gombra. Ha a távoli eszközök hozzáférési jogát kizárólag az olvasásra szeretné korlátozni, törölje a kijelölést A megosztott mappában tárolt adatok módosításának engedélyezése a távoli eszközök számára jelölőnégyzetből.
- A fájlmegosztás letiltásához törölje a kijelölést A megosztott mappa tallózásának engedélyezése a távoli eszközök számára jelölőnégyzetből.

## Hangbeállítások

Megjegyzés: Az alábbi utasítások Windows 8 operációs rendszer esetén nem alkalmazhatók.

A Bluetooth hangbeállításainak kezelése:

1. Kattintson a jobb egérgombbal a Bluetooth tálcaikonra, majd válassza a Beállítások megnyitása lehetőséget.
2. A Bluetooth-beállítások ablakban kattintson a Hang fülre, majd válassza az alábbi lehetőségek egyikét:

- Ha a Bluetooth hangkapcsolatot csak a SCMS-T DRM tartalomvédelmet támogató eszközök esetében szeretné engedélyezni, jelölje be a Csak akkor csatlakozzon hangeszközhöz, ha az támogatja az SCMS-T tartalomvédelmet jelölőnégyzetet.
- Ha azt szeretné, hogy a készülék zenehallgatás közben is fogadja a Skype hívásokat, válassza a Skype-ra való átkapcsolás engedélyezése lehetőséget, majd válassza ki a legördülő menüből a korábban csatlakoztatott Bluetooth fejbeszélő nevét. További tájékoztatásért lásd a VoIP-hívások fogadása zenehallgatás közben fejezetet. Ha a Skype szoftver nincs telepítve a számítógépen, ez a funkció nem érhető el.

## A nagysebességű technológia beállításai

A nagy sebességű üzemmód beállításainak módosítása:

1. Kattintson a jobb egérgombbal a Bluetooth tálcaikonra, majd válassza a Beállítások megnyitása lehetőséget.
2. A Bluetooth-beállítások ablakban kattintson a Nagy sebesség fülre, majd válassza az alábbi lehetőségek egyikét:

- Ha értesítést szeretne kapni, ha a készülék Bluetooth High Speed kapcsolatra vált, illetve visszavált a korábbi kapcsolatra, válassza az Értesítést kérek a nagy sebességű módba váltásról lehetőséget.
- Ha nem szeretne értesítést kapni arról, ha a Bluetooth-kapcsolat Bluetooth High Speed üzemmódba vált, illetve visszalép a normál üzemmódba, válassza az Értesítést kérek a nagy sebességű módba váltásról lehetőséget.