# Administration og konfiguration af Bluetooth®

## Tænding og slukning af Bluetooth-radien

Bemærk: Muligheden for at slukke Bluetooth-radioen fra systemets linjemenu er ikke tilgængelig på alle systemer.

For at tænde og slukke Bluetooth-radiomodulet fra proceslinjemenuen på Windows 7, skal du følge disse trin:

1. Tænd for Bluetooth-radioen ved at højreklikke på linjeikonet Bluetooth og vælge Tænd for adapter.
2. Sluk for Bluetooth-radioen ved at højreklikke på linjeikonet Bluetooth og vælge Sluk adapter eller ved at åbne vinduet Bluetooth-indstillinger og vælge afkrydsningsfeltet Sluk for Bluetooth-adapteren på fanen Indstillinger.

For at tænde og slukke Bluetooth-radiomodulet fra Trådløse indstillinger på Windows 8, skal du følge disse trin:

1. Få adgang til PC-indstillinger ved at flytte musemarkøren til det nederste højre hjørne for at skubbe menusættet ud, klik på Indstillinger og klik derefter på Skift PC-indstillinger .
2. Klik på noden Trådløs.
3. Klik på Bluetooth-skyderen for skiftevis at tænde og slukke Bluetooth.

Brug ovennævnte trin til at tænde og slukke for Bluetooth-radioen. Vi anbefaler på det kraftigste ikke at udføre handlingen ved at aktivere og deaktivere Bluetooth-enhedens driver(e) i Enhedsadministration.

Hvis computeren har en hardwareradiokontakt, og radioen først slukkes ved brug af softwaren, mens computerens hardwareradiokontakt anvendes til at slukke og tænde for radioen, vil adapteren ikke blive tændt, før den igen tændes via softwaren. Undgå brug af software- og hardwarekontakten på samme tid. Der findes yderligere oplysninger om brug af hardwarekontakten i betjeningsvejledningen til computeren.

## Indstillinger for fildeling

Sådan aktiverer eller deaktiverer du fildeling:

1. Højreklik på linjeikonet Bluetooth, og vælg Åbn indstillinger.
2. I vinduet Bluetooth-indstillinger skal du vælge fanen Delt mappe og gøre ét af følgende:

- Du kan aktivere fildeling ved at vælge afkrydsningsfeltet Tillad fjernenheder at gennemse den delte mappe, klikke på Gennemse for at vælge den lokale mappe, der skal deles med Bluetooth-enhederne, og derefter klikke på OK. Du kan begrænse adgang til fjernenheder ved at fjerne markeringen fra afkrydsningsfeltet Tillad fjernenheder at ændre indholdet af den delte mappe.
- Deaktiver mappedeling ved at fjerne markeringen fra afkrydsningsfeltet Tillad fjernenheder at gennemse den delte mappe.

## Lydindstillinger

Bemærk: Dette afsnit er ikke gældende, hvis du benytter operativsystemet Windows 8.

Sådan administrerer du indstillinger Bluetooth-lyd:

1. Højreklik på linjeikonet Bluetooth, og vælg Åbn indstillinger.
2. I vinduet Bluetooth-indstillinger skal du vælge fanen Lyde og gøre ét af følgende:

- Hvis du kun vil tillade en Bluetooth-lydforbindelse til enheder, der understøtter SCMS-T Digital Rights Management-indhold (DRM), skal du vælge afkrydsningsfeltet Opret kun forbindelse til en lydenhed, hvis den understøtter SCMS-T-indholdsbeskyttelse.
- Du kan aktivere automatisk skift til Skype-opkald, mens du lytter til musik, ved at vælge indstillingen Aktiver Skype-skift og vælge navnet på det tidligere forbundne Bluetooth-lydheadset fra rullemenuen. Der findes yderligere oplysninger i Modtagelse af VoIP-opkald (Voice over IP), mens du lytter til musik. Denne valgmulighed er ikke tilgængelig, hvis Skype-softwaren ikke er installeret computeren.

## Højhastighedsindstillinger

Sådan administrerer du indstillinger for høj hastighed:

1. Højreklik på linjeikonet Bluetooth, og vælg Åbn indstillinger.
2. I vinduet Bluetooth-indstillinger skal du vælge fanen Høj hastighed og gøre ét af følgende:

- Du kan få vist notifikationer, når Bluetooth-forbindelsen skifter til eller fra Bluetooth High Speed-tilstanden, ved at vælge Underret mig om skift til høj hastighed.
- Du kan skjule notifikationer, når Bluetooth-forbindelse skifter til og fra Bluetooth High Speed-tilstanden, ved at fravælge Underret mig om skift til høj hastighed.