# Μεταφορά αρχείων μέσω Bluetooth®

Μπορείτε να μοιραστείτε τοπικούς φακέλους του υπολογιστή σας με άλλες συσκευές Bluetooth, να μεταφέρετε οποιονδήποτε τύπο αρχείου μεταξύ του υπολογιστή σας και συσκευών Bluetooth, ακόμη και να δημιουργήσετε ή να διαγράψετε αρχεία και φακέλους σε μια συσκευή Bluetooth, καθώς και να χρησιμοποιήσετε τον "Οδηγό αποστολής" από το μενού του Microsoft Office, για να στείλετε αρχεία σε συσκευές Bluetooth.

Προφίλ και ρόλοι που υποστηρίζονται:

- Πρωτόκολλο Μεταφοράς Αρχείων (File Transfer Protocol (FTP)) – πελάτης και διακομιστής
- Βασικό Προφίλ Απεικόνισης (Basic Imaging Profile (BIP)) – διακομιστής
- Ανταλλαγή Αντικειμένων (Object Exchange (OBEX)) 1.5 – Λειτουργία Μονής Απόκρισης (Single Response Mode (SRM))
- Όλα τα προφίλ OBEX έχουν δυνατότητα Bluetooth υψηλής ταχύτητας
- Ενοποίηση του Microsoft Office με τον πελάτη Προφίλ Ώθησης Αντικειμένων (Object Push Profile (OPP))

Αν μια απομακρυσμένη συσκευή Bluetooth υποστηρίζει υψηλή ταχύτητα Bluetooth, οι περισσότερες ενέργειες μεταφοράς αρχείων γίνονται αυτόματα σε υψηλή ταχύτητα μέσω Wi-Fi.

## Αναζήτηση αρχείων μέσω σύνδεσης Bluetooth

Μπορείτε να αναζητήσετε αρχεία και φακέλους σε μια συνδεδεμένη συσκευή Bluetooth, να μεταφέρετε αρχεία μεταξύ του υπολογιστή και της συσκευής Bluetooth, καθώς και να δημιουργήσετε ή να διαγράψετε φακέλους στη συσκευή Bluetooth μέσα από ένα απλό περιβάλλον εργασίας που θυμίζει την Εξερεύνηση των Windows.

Στο παράθυρο Υπηρεσίες της συσκευής Bluetooth που προστέθηκε (ανατρέξτε στην ενότητα Προσθήκη και σύνδεση νέας συσκευής Bluetooth®):

1. Κάντε κλικ στη σύνδεση Εξερεύνηση απομακρυσμένου φακέλου στο παράθυρο Υπηρεσίες.
2. Κάντε κλικ στον εικονικό φάκελο με το όνομα της συσκευής Bluetooth στην Εξερεύνηση των Windows.
3. Αυτός ο εικονικός φάκελος δημιουργείται αυτόματα για κάθε συσκευή Bluetooth με δυνατότητα διακομιστή FTP Bluetooth που προσθέτετε.
4. Από αυτό το παράθυρο μπορείτε να κάνετε όλες τις συνήθεις λειτουργίες των αρχείων, σαν να πρόκειται για τοπικά αρχεία του υπολογιστή.

Σημείωση: Κατά την ανταλλαγή δεδομένων, η απομακρυσμένη συσκευή μπορεί να ζητήσει κωδικό πρόσβασης. Σε αυτήν την περίπτωση, για να γίνει η σύνδεση, και οι δύο συσκευές πρέπει να έχουν τον ίδιο κωδικό πρόσβασης. Αν οι κωδικοί πρόσβασης δεν ταιριάζουν, η σύνδεση τερματίζεται.

## Κοινή χρήση τοπικού φακέλου με άλλες συσκευές Bluetooth

Αν θέλετε να μοιραστείτε φακέλους του υπολογιστή σας με άλλες συσκευές Bluetooth, ακολουθήστε τα βήματα που περιγράφονται στην ενότητα Ρυθμίσεις κοινής χρήσης φακέλων αυτού του οδηγού χρήσης.

## Αποστολή αρχείων από το Microsoft Office σε συσκευή Bluetooth

Μπορείτε να στείλετε αρχεία των προγραμμάτων Microsoft Office Word, Excel, Access και Power Point σε συσκευές Bluetooth, εφόσον έχετε μία από τις παρακάτω εκδόσεις του Microsoft Office:

- Microsoft Office 2003
- Microsoft Office 2007
- Microsoft Office 2010

Για να στείλετε ένα ανοιχτό έγγραφο του Microsoft Office σε μια απομακρυσμένη συσκευή Bluetooth:

1. Ανάλογα με την έκδοση του Microsoft Office που χρησιμοποιείτε, επιλέξτε την ενέργεια Αποστολή σε Bluetooth από το μενού ή τη γραμμή εργαλείων. Για σχετικές οδηγίες, συμβουλευτείτε τη Βοήθεια του Microsoft Office. Εμφανίζεται το παράθυρο Μεταφορά αρχείων Bluetooth.
2. Μόλις ανοίξει το παράθυρο Μεταφορά αρχείων Bluetooth, επιλέξτε τη συσκευή Bluetooth στην οποία θέλετε να στείλετε το αρχείο και κάντε κλικ στο κουμπί Επόμενο.
3. Εμφανίζεται το παράθυρο προόδου της μεταφοράς αρχείων. Το έγγραφο αποστέλλεται στην επιλεγμένη συσκευή Bluetooth. Μόλις ολοκληρωθεί η μεταφορά, θα ειδοποιηθείτε.

## Αποστολή αρχείων από την Εξερεύνηση των Windows σε συσκευή Bluetooth

Για να στείλετε αρχεία από την Εξερεύνηση των Windows σε συσκευή Bluetooth:

1. Στην Εξερεύνηση των Windows, κάντε δεξί κλικ στο εικονίδιο του αρχείου και επιλέξτε την ενέργεια Αποστολή σε Bluetooth από το σχετικό μενού. Εμφανίζεται το παράθυρο Μεταφορά αρχείων Bluetooth.
2. Μόλις ανοίξει το παράθυρο Μεταφορά αρχείων Bluetooth, επιλέξτε τη συσκευή Bluetooth στην οποία θέλετε να στείλετε το αρχείο και κάντε κλικ στο κουμπί Επόμενο.
3. Εμφανίζεται το παράθυρο προόδου της μεταφοράς αρχείων. Το επιλεγμένο αρχείο αποστέλλεται στην επιλεγμένη συσκευή Bluetooth. Μόλις ολοκληρωθεί η μεταφορά, θα ειδοποιηθείτε.

## Αποστολή αρχείων από το παράθυρο Υπηρεσίες σε συσκευή Bluetooth

Αποστολή αρχείων από το παράθυρο Υπηρεσίες σε συσκευή Bluetooth

1. Κάντε κλικ στη σύνδεση Αποστολή αρχείου στο παράθυρο Υπηρεσίες. Εμφανίζεται το παράθυρο διαλόγου "Άνοιγμα".
2. Επιλέξτε αρχείο από τη λίστα και κάντε κλικ στο κουμπί Άνοιγμα. Εμφανίζεται το παράθυρο Μεταφορά αρχείων Bluetooth.
3. Μόλις ανοίξει το παράθυρο Μεταφορά αρχείων Bluetooth, κάντε κλικ στο κουμπί Επόμενο.
4. Εμφανίζεται το παράθυρο προόδου της μεταφοράς αρχείων. Το επιλεγμένο αρχείο αποστέλλεται στην επιλεγμένη συσκευή Bluetooth. Μόλις ολοκληρωθεί η μεταφορά, θα ειδοποιηθείτε.

## Λήψη αρχείων από συσκευή Bluetooth

Όταν κάποια άλλη συσκευή Bluetooth ξεκινά μεταφορά αρχείων στον υπολογιστή σας (για παράδειγμα, με την εντολή Αποστολή με Bluetooth), εμφανίζεται το παράθυρο μηνύματος Λήψη αρχείων που παρέχει μια προεπιλεγμένη διαδρομή προορισμού για τα εισερχόμενα αρχεία.

Σημείωση: Αυτό το παράθυρο εμφανίζεται αυτόματα μόνο αν η συσκευή Bluetooth χρησιμοποιεί προφίλ BIP για τη μεταφορά των αρχείων. Συνήθως, αυτό το προφίλ χρησιμοποιείται για την αποστολή εικόνων από φορητή συσκευή σε υπολογιστή. Αν θέλετε να χρησιμοποιήσετε άλλα προφίλ (για παράδειγμα, το προφίλ OPP) για να λάβετε άλλα αρχεία, ξεκινήστε τη λειτουργία Λήψη αρχείου από το μενού Bluetooth στην περιοχή ειδοποιήσεων.

Στο παράθυρο "Λήψη αρχείου", μπορείτε να αλλάξετε τον προεπιλεγμένο φάκελο προορισμού στον οποίο αποθηκεύονται τα εισερχόμενα αρχεία και εικόνες. Για το σκοπό αυτό, ακολουθήστε τα παρακάτω βήματα:

1. Κάντε κλικ στην επιλογή Αναζήτηση και επιλέξτε το παράθυρο του φακέλου που θέλετε.
2. Αφού επιλέξετε μια διαδρομή, κάντε κλικ στο κουμπί Αποδοχή για να ξεκινήσει η μεταφορά αρχείων.
3. Για να απορρίψετε ένα εισερχόμενο αρχείο, κάντε κλικ στην επιλογή Απόρριψη.