# เพิ่มและเชื่อมต่อกับอุปกรณ์ Bluetooth® ใหม่

ขั้นตอนหลักสามขั้นตอนในการเพิ่มและเชื่อมต่อกับอุปกรณ์ Bluetooth:

1. ค้นหาอุปกรณ์ Bluetooth ในระยะของคอมพิวเตอร์:
   - เปิดอุปกรณ์ Bluetooth และตั้งค่าให้อยู่ในสถานะที่สามารถค้นหาได้ ดูวิธีการดำเนินการในคู่มือผู้ใช้ของอุปกรณ์ของคุณ
   - ในคอมพิวเตอร์ ให้คลิกไอคอนถาด Bluetooth และเลือกรายการเมนู เพิ่มอุปกรณ์ เพื่อทำการค้นหาที่จะแสดงอุปกรณ์ Bluetooth ทั้งหมดที่อยู่ในระยะของคอมพิวเตอร์
2. สร้างลิงก์ที่ปลอดภัยกับอุปกรณ์:
   - หลังจากอุปกรณ์ Bluetooth ที่ต้องการปรากฏในหน้าต่าง เพิ่มอุปกรณ์ ให้ดับเบิลคลิกที่ไอคอนของอุปกรณ์ หรือเลือกไอคอนของอุปกรณ์ และคลิก ถัดไป คุณอาจได้รับแจ้งให้จับคู่อุปกรณ์ ขึ้นอยู่กับประเภทของอุปกรณ์และการตั้งค่าการรักษาความปลอดภัย
     หมายเหตุ: อุปกรณ์ Bluetooth ส่วนมากต้องการการตรวจสอบความถูกต้อง (หรือการจับคู่) เพื่ออนุญาตให้เชื่อมต่อหรือค้นหาบริการ
   - รหัส PIN ลับที่ป้อนหรือสร้างในคอมพิวเตอร์และอุปกรณ์ Bluetooth เหมือนกัน คอมพิวเตอร์และอุปกรณ์ Bluetooth จะจับคู่กัน
   - ยืนยันและคลิกใช่เมื่อได้รับแจ้งว่า รหัสด้านบนตรงกับรหัสบนอุปกรณ์หรือไม่ จากนั้นคลิก ถัดไป
   - ข้อความในหน้าต่าง เพิ่มอุปกรณ์ จะยืนยันการจับคู่สำเร็จ คลิกลิงก์ อุปกรณ์และเครื่องพิมพ์ เพื่อดูอุปกรณ์ที่เพิ่ม และเสร็จสิ้นโดยคลิกปุ่ม ปิด
3. เชื่อมต่อคอมพิวเตอร์ของคุณกับบริการของอุปกรณ์ Bluetooth:
   - ดับเบิลคลิกที่ไอคอนของอุปกรณ์ที่เพิ่มเพื่อเปิดหน้าต่าง บริการต่างๆ ของอุปกรณ์
   - หน้าต่าง บริการต่างๆ จะแสดงสิ่งที่สามารถดำเนินการกับอุปกรณ์ Bluetooth ได้ (เช่น เปิดดูแฟ้มข้อมูลระยะไกล, ฟังเพลง)
     หมายเหตุ: ชุดบริการอาจแตกต่างกันสำหรับอุปกรณ์ Bluetooth แต่ละเครื่อง
   - คอมพิวเตอร์จะเชื่อมต่อกับอุปกรณ์ Bluetooth ที่มีบริการที่เลือก สามารถเข้าถึงอุปกรณ์ที่เพิ่มได้ตลอดเวลาโดยเลือก แสดงอุปกรณ์ Bluetooth ในเมนูถาด Bluetooth และดับเบิลคลิกที่ไอคอนของอุปกรณ์

รายละเอียดเพิ่มเติมเกี่ยวกับบริการ Bluetooth ที่รองรับพบได้ใน:

- การถ่ายโอนแฟ้มข้อมูลผ่าน Bluetooth®
- เชื่อมต่อกับชุดหูฟังและลำโพง Bluetooth®
- เชื่อมต่อกับเครื่องพิมพ์ Bluetooth®
- เชื่อมต่อกับอุปกรณ์ Bluetooth® Low Energy HID
- การปรับข้อมูลส่วนบุคคลให้ตรงกันบน Bluetooth
- การจัดการและการกำหนดค่า Bluetooth®